
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 71
din 30 aprilie 2015
privind campania de prevenire şi combatere a fenomenului cerşetoriei 
pe raza municipiului Sighişoara
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre privind aprobarea campaniei de prevenire şi combatere a fenomenului cerşetoriei, înregistrat cu nr. 15691/17.07.2014, propus de domnii consilieri locali Sîrbu Iulian, Pop Claudiu şi Hajdu Cristian Sebastian, în calitate de iniţiatori şi referatul de aprobare al Primarului municipiului, înregistrat cu nr. 9677/24.04.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Ţinând cont de prevederile art. 1 din Legea nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată, potrivit căruia: „Pentru asigurarea climatului de ordine şi linişte publică necesar desfăşurării normale a activităţii economice şi social-culturale şi promovarea unor relaţii civilizate în viaţa cotidiană, cetăţenii sunt obligaţi să aibă un comportament civic, moral şi responsabil, în spiritul legilor ţării şi al normelor de convieţuire socială”;

Văzând Raportul de specialitate nr. 9678/24.04.2015 al Serviciului Public Poliţia Locală, prin care se propune aprobarea campaniei de prevenire şi combatere a fenomenului cerşetoriei pe raza municipiului Sighişoara;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. 2 lit. „b” şi „d”, alin. 4 lit. „d”, alin. 6 lit. „a”, pct. 7, 16 şi 19 şi alin. 9, art. 45 alin. 2 şi art. 115 alin. 1 lit. „b”  din Legea nr. 215/2001, Legea administraţiei publice locale, republicată, cu completările şi modificările ulterioare,


H O T Ă R Ă Ş T E:

Art. 1. Se aprobă desfăşurarea campaniei de prevenire şi combatere a fenomenului cerşetoriei pe raza municipiului Sighişoara prin realizarea unui număr de 30 panouri indicatoare, 100 afişe şi 2000 de stickere cu mesaje de prevenire şi combatere a fenomenului cerşetoriei, precum şi prin amplasarea indicatoarelor în zonele identificate de Serviciul Public Poliţia Locală ca fiind intens populate de cerşetori, distribuirea afişelor către reprezentanţii companiei de transport în comun şi distribuirea stickerelor cetăţenilor şi societăţilor comerciale sighişorene.

Art. 2. Prin dispoziţie a Instituţiei Primarului Municipiului Sighişoara, se va constitui o comisie de implementare a campaniei de prevenire şi combatere a fenomenului cerşetoriei pe raza municipiului Sighişoara.

Art. 3. Se aprobă alocarea din bugetul local a sumei de 3.000 lei necesară pentru realizarea materialelor prevăzute la art. 1 din prezenta hotărâre.

Art. 4. Termenul de implementare a campaniei este de maxim 60 de zile de la data adoptării prezentei hotărâri.

Art. 5. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara,Viceprimarul Municipiului Sighişoara, Serviciul Public Poliţia Locală, Direcţia Economică, Serviciul Relaţii Publice, Serviciul Investiţii-Urmărire Contracte, Monitorizare Servicii de Utilităţi Publice, Biroul Logistic şi Aprovizionare Tehnico-Materială, Compartimentul Urbanism, Compartimentul Juridic, Direcţia Administrarea Patrimoniului şi Biroul Achiziţii, Accesare Fonduri Europene şi Managementul Proiectelor. 

Art. 6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Economică;

  1 ex. Serviciul Public Poliţia Locală;
  1 ex. Serviciul Relaţii Publice;

  1 ex. Serviciul Investiţii-Urmărire Contracte, Monitorizare Servicii de Utilităţi Publice;

  1 ex. Biroul Logistic şi Aprovizionare Tehnico-Materială;

  1 ex. Compartimentul Urbanism;

  1 ex. Compartimentul Juridic;

  1 ex. Direcţia Administrarea Patrimoniului:
  1 ex. Biroul Achiziţii, Accesare Fonduri Europene şi Managementul Proiectelor. 

15 ex. 

A.B.
